**Upute za prijavitelje**

**na Javni poziv „Komunikacijska podrška društveno korisnim programima udruga“**

# Cilj

Cilj Javnog poziva je **promovirati aktivnosti koje provode udruge u području cjeloživotnog obrazovanja i stjecanja novih vještina.**

Demografske i brojne druge promjene na tržištu rada od svih građana Europske unije – pa tako i građana Hrvatske – traže usmjeravanje na cjeloživotno učenje i stjecanje novih vještina. Oni koji uče i usvajaju nova znanja, lakše se nose s promjenama na tržištu i uključeniji su u gospodarske procese.

Europska unija 2023. proglasila je Europskom godinom vještina, s osobitim fokusom na cjeloživotno obrazovanje, dodatno usavršavanje i digitalne vještine.

Neformalno obrazovanje i informalno učenje čine poseban aspekt odgoja i obrazovanja budući da nadopunjuju formalno učenje. Potrebno im je pridodati veću pozornost zbog vještina i kvalifikacija koje organizacije civilnoga društva i njihovi korisnici njima stječu te ulozi koju imaju za sve veće potrebe na tržištu rada.

Organizacije civilnoga društva potiču sudjelovanje, aktivno građanstvo i socijalno uključivanje mladih ljudi te su od praktične važnosti za tržište rada, pomažući im pri stjecanju znanja, kvalifikacija i drugih ključnih vještina.

Ovim Javnim pozivom nastoji se **povećati vidljivost** djelovanja udruga u navedenim područjima, dajući udrugama priliku za dobivanje stručne komunikacijske podrške u promociji aktivnosti koje već provode kako bi doprinijele razvoju cjeloživotnog obrazovanja, dodatnog usavršavanja i stjecanju novih vještina.

# Podrška

Ured za udruge Vlade Republike Hrvatske dodijelit će trima udrugama **financijsku podršku u iznosu od po 3.980,00 EUR** a Hrvatska udruga za odnose s javnošću (HUOJ) u suradnji s agencijama za odnose s javnošću **stručnu komunikacijsku podršku savjetnika mentora za odnose s javnošću u osmišljavanju i provedbi medijskih i komunikacijskih planova za promociju društveno korisnih aktivnosti koje provode udruge s ciljem razvoja cjeloživotnog obrazovanja, dodatnog usavršavanja i stjecanja novih vještina.**

# Uvjeti za podnošenje prijava

1. Aktivnosti koje se prijavljuju na Poziv moraju se provoditi u razdoblju između 1. srpnja 2023. i 31. prosinca 2023. godine.
2. Udruga promovira svoje aktivnosti u okviru Dana otvorenih vrata udruga te je do trenutka prijave na Poziv prijavila svoje sudjelovanje putem aplikacije *UdrugeInfo*.
3. Sukladno Pozivu objavljenom na mrežnim stranicama Ureda za udruge, prijavitelj može biti udruga koja ispunjava sljedeće uvjete:
4. upisana je u Registar udruga;
5. uskladila je svoj statut sa Zakonom o udrugama (NN 74/14, 70/17, 98/19, 151/22), a sukladno uvidu u Registar udruga osoba ovlaštena za zastupanje udruge (i potpisivanje ugovora o financiranju) je u mandatu;
6. svojim statutom opredijelila se za obavljanje djelatnosti i aktivnosti koje su predmet javnog poziva i kojima promiče uvjerenja i ciljeve koji nisu u suprotnosti s Ustavom i zakonom;
7. upisana je u Registar neprofitnih organizacija i vodi transparentno financijsko poslovanje[[1]](#footnote-1);
8. uredno ispunjava ugovorne obveze iz svih prethodno sklopljenih ugovora o dodjeli bespovratnih sredstava prema Uredu za udruge te svim drugim davateljima financijskih sredstava iz javnih izvora što potvrđuje izjavom koju potpisuje osoba ovlaštena za zastupanje;
9. uredno ispunjava obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu i proračunima jedinica lokalne samouprave;
10. protiv udruge, odnosno osobe ovlaštene za zastupanje udruge i voditelja javne kampanje ne vodi se kazneni postupak i nije pravomoćno osuđena za počinjenje kaznenog djela određenog člankom 48. stavkom 2. alinejom d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21);
11. osoba ovlaštena za zastupanje udruge nije pravomoćno osuđena za kazneno djelo financiranja terorizma, pranja novca, zlouporabe povjerenja u gospodarskom poslovanju, prijevare u gospodarskom poslovanju, prouzročenja stečaja, pogodovanja vjerovnika ili povrede obveze vođenja trgovačkih i poslovnih knjiga iz zakona kojim se uređuju kaznena djela i kaznenopravne sankcije ili ranije važeća kaznena djela zlouporabe stečaja i zlouporabe u postupku stečaja i to za vrijeme dok traju pravne posljedice osude kao i kojoj su uvedene međunarodne mjere ograničavanja raspolaganja imovinom, dok su te mjere na snazi ili nije pravomoćno osuđena za kazneno djelo neke druge države koje po svojim bitnim obilježjima odgovara navedenim kaznenim djelima ,
12. osoba ovlaštena za zastupanje udruge koja je u izravnom doticaju s djecom nije pravomoćno osuđena za neko od kaznenih djela spolnog zlostavljanja i iskorištavanja djeteta na temelju zakona kojim se uređuju kaznena djela i kaznenopravne sankcije.

Također, udruga kojoj će se dodijeliti sredstva mora imati:

* općim aktom uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* prikladan način javnog objavljivanja programskog i financijskog izvještaja o radu za proteklu godinu (na mrežnim stranicama udruge, odnosno na drugi odgovarajući način);
* odgovarajuće organizacijske kapacitete i ljudske resurse za provedbu aktivnosti koje se planiraju promovirati putem javne kampanje.

# Prihvatljive aktivnosti

* jačanje kapaciteta udruge za komunikaciju s javnošću[[2]](#footnote-2);
* promocija aktivnosti na društvenim mrežama;
* izrada i emitiranje video i radijskih spotova;
* javna prezentacija aktivnosti usmjerenih na cjeloživotno obrazovanje, dodatno usavršavanje i stjecanje novih vještina;
* izrada i distribucija promotivnih materijala.

Popis aktivnosti nije konačan, već samo ilustrativan te će se odgovarajuće aktivnosti koje doprinose ostvarenju ciljeva Javnog poziva, a koje nisu spomenute gore, također uzeti u obzir za financiranje.

Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

# Prihvatljivi troškovi

Sredstvima ovog Javnog poziva mogu se financirati samo stvarni i prihvatljivi troškovi, nastali provođenjem aktivnosti u vremenskom razdoblju naznačenom u ovim Uputama. Prilikom procjene prijave, ocjenjivat će se opravdanost troškova u odnosu na predviđene aktivnosti, kao i realnost visine navedenih troškova.

Pod **prihvatljivim** **troškovima** podrazumijevaju se troškovi koji su neposredno povezani uz provedbu pojedinih aktivnosti kao što su:

* materijal za aktivnosti;
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene);
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge);
* ostali troškovi vezani uz organizaciju projektnih aktivnosti (pri čemu treba navesti svrhu, učestalost ili očekivani broj sudionika i sl.)

Neprihvatljivi troškovi su:

* ulaganja u kapital ili kreditna ulaganja, jamstveni fondovi;
* troškovi kupnje opreme i namještaja;
* troškovi kamata na dug;
* kazne, financijske globe i troškovi sudskih sporova;
* troškovi plaća i doprinosa za zaposlene;
* bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode;
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;
* kupnja rabljene opreme, strojeva i namještaja;
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* troškovi koji nisu predviđeni Ugovorom[[3]](#footnote-3);
* donacije u dobrotvorne svrhe;
* zajmovi drugim organizacijama ili pojedincima;
* drugi troškovi koji nisu u neposrednoj povezanosti sa sadržajem i ciljevima projekta.

# Kako se prijaviti?

Na Javni poziv prijavljuje se do **zaključno 2. lipnja 2023.** dostavom popunjenih obrazaca koji su sastavni dio Uputa za prijavitelje.

Prijava se smatra potpunom ukoliko sadrži:

1. Popunjeni Obrazac za prijavu;
2. Popunjeni Obrazac proračuna (Udruga predlaže okvirni proračun projekta. Nakon odabira projekata koji će biti financirani udruge će, u suradnji s komunikacijskim stručnjacima, detaljno definirati troškove projekta);
3. Popunjeni Obrazac Izjave o financiranim projektima/programima udruge iz javnih izvora u 2022. i 2023. godini.

Udruge čiji projekti će biti odabrani, po objavi rezultata dostavljaju:

1. Uvjerenje o ne vođenju kaznenog postupka protiv odgovorne osobe u udruzi i

voditelja projekta, odnosno javne kampanje;

1. Potvrdu izdanu od strane Ministarstva financija – Porezne uprave da su podmireni svi doprinosi i plaćen porez;
2. Popunjeni Obrazac Izjave o nepostojanju dvostrukog financiranja
3. Ovjerenu izjavu osobe ovlaštene za zastupanje udruge da nije pravomoćno osuđena za kazneno djelo financiranja terorizma, pranja novca, zlouporabe povjerenja u gospodarskom poslovanju, prijevare u gospodarskom poslovanju, prouzročenja stečaja, pogodovanja vjerovnika ili povrede obveze vođenja trgovačkih i poslovnih knjiga iz zakona kojim se uređuju kaznena djela i kaznenopravne sankcije ili ranije važeća kaznena djela zlouporabe stečaja i zlouporabe u postupku stečaja i to za vrijeme dok traju pravne posljedice osude kao i kojoj su uvedene međunarodne mjere ograničavanja raspolaganja imovinom, dok su te mjere na snazi ili da nije pravomoćno osuđena za kazneno djelo neke druge države koje po svojim bitnim obilježjima odgovara navedenim kaznenim djelima ,
4. Ovjerenu izjavu osobe ovlaštene za zastupanje udruge koja je u izravnom doticaju s djecom da nije pravomoćno osuđena za neko od kaznenih djela spolnog zlostavljanja i iskorištavanja djeteta na temelju zakona kojim se uređuju kaznena djela i kaznenopravne sankcije.

|  |
| --- |
| Procjena prijava |

Ured za udruge će osnovati Povjerenstvo za procjenu pristiglih prijava kojeg čine predstavnici Ureda za udruge (2) i Hrvatske udruge za odnose s javnošću (3).

Nakon administrativne provjere svih pristiglih i zaprimljenih prijava u odnosu na propisane uvjete Poziva, Povjerenstvo će izraditi popis svih prijavitelja koji su zadovoljili propisane uvjete, čije se prijave upućuju na procjenu kvalitete, kao i popis svih prijavitelja koji nisu zadovoljili propisane uvjete Poziva.

Ured za udruge će pisanim putem obavijestiti sve prijavitelje koji nisu zadovoljili propisane uvjete o razlozima odbijanja njihove prijave.

Povjerenstvo za procjenu kvalitete procjenjuje zaprimljene prijave temeljem sljedećih kriterija:

|  |  |  |  |
| --- | --- | --- | --- |
| **Kriterij:** | **Bodovna vrijednost** | **Koeficijent** | **Maksimalno**  **ostvariva**  **ocjena** |
| Aktivnosti doprinose općem dobru | 5 | 3 | 15 |
| Inovativnost planiranih aktivnosti | 5 | 3 | 15 |
| Doprinos razvoju cjeloživotnog obrazovanja, dodatnog usavršavanja i stjecanja novih vještina | 5 | 4 | 20 |
| Izvedivost u zadanom vremenskom razdoblju i zaokruženost predložene ideje | 5 | 4 | 20 |
| Održivost projekta | 5 | 2 | 10 |
| Prezentacija projekta[[4]](#footnote-4) | 5 | 4 | 20 |
| **UKUPNO** |  |  | **100** |

**Bodovanje**: Obrazac za ocjenjivanje projektnih prijedloga podijeljen je u odjeljke koji se mogu vrednovati ocjenom između 1 i 5 na sljedeći način: 1 = loše, 2 = dovoljno, 3 = dobro, 4 = vrlo dobro, 5 = izvrsno.

Svi prijavitelji, čije su prijave ušle u postupak procjene, bit će obaviješteni o donesenoj Odluci o odabiru.

# Trajanje poziva

Prijave na Poziv otvorene su do **2. lipnja 2023.**

Planirana objava rezultata javnog poziva na mrežnim stranicama Ureda za udruge - <https://udruge.gov.hr/> : do **19. lipnja 2023.**

# Gdje poslati prijavu?

Ispunjene skenirane obrasce i prateću dokumentaciju potrebno je dostaviti u elektroničkom obliku na adresu: [dovunagrada@udruge.vlada.hr](mailto:dovunagrada@udruge.vlada.hr).

Prijave pristigle nakon roka za prijavu neće biti uzete u razmatranje.

Sva pitanja vezana uz poziv mogu se postaviti isključivo elektroničkim putem, slanjem upita na adresu: [dovunagrada@udruge.vlada.hr](mailto:dovunagrada@udruge.vlada.hr).

U svrhu osiguranja ravnopravnosti svih potencijalnih prijavitelja, Ured za udruge Vlade Republike Hrvatske ne može davati prethodna mišljenja o prihvatljivosti prijavitelja, aktivnosti ili troškova navedenih u prijavi.

# Ostale informacije

Prijavitelji čije prijave nisu odabrane za financiranje mogu uputiti prigovor na rezultate Poziva u roku 8 dana od objave na e-mail adresu: [dovunagrada@udruge.vlada.hr](mailto:dovunagrada@udruge.vlada.hr)

1. Transparentnim financijskim poslovanjem, za potrebe ovoga Poziva, smatra se da je udruga dostavila FINA-i za potrebe Ministarstva financija minimalno godišnji račun prihoda i rashoda od 1. siječnja do 31. prosinca za godinu koja prethodi godini raspisivanja natječaja, bilancu i bilješke uz financijske izvještaje), u skladu s propisima o računovodstvu neprofitnih organizacija. [↑](#footnote-ref-1)
2. U okviru nagrade predviđena je i stručna komunikacijska podršku savjetnika mentora za odnose s javnošću, stoga nije potrebno planirati trošak komunikacijskog stručnjaka. [↑](#footnote-ref-2)
3. Ured za udruge i Prijavitelji čiji projekti će biti izabrani za financiranje sklopit će Ugovor o financiranju. [↑](#footnote-ref-3)
4. Voditelji 4 projekta s najvećim brojem bodova bit će pozvani na prezentaciju projekta Povjerenstvu za procjenu pristiglih prijava. Prezentacija projekta donosi najviše 20 dodatnih bodova. Nakon prezentacija Povjerenstvo za procjenu pristiglih prijava definirat će konačnu rang listu prijavljenih projekata. [↑](#footnote-ref-4)